Projektas
Nr. TSP-

RADVILIŠKIO RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS SKLYPO KADASTRO NR. 7177/0001:192 NUOMOS 

2025 m.                            d. Nr. T-
	Radviliškis	

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 9 straipsnio 1 dalies 1 punktu, Valstybinės žemės ūkio paskirties žemės sklypų nuomos taisyklių, patvirtintų Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“, 13 ir 19 punktais, atsižvelgdama į Tyrulių miestelio kadastro vietovės žemės reformos žemėtvarkos projektą, patvirtintą Nacionalinės žemės tarnybos prie Aplinkos ministerijos Šiaulių apygardos žemės tvarkymo ir administravimo skyriaus vedėjo 2025 m. balandžio 3 d. įsakymu Nr. 5RKĮ-337-(15.5.6 E.) „Dėl Šiaulių apskrities Radviliškio rajono savivaldybės Tyrulių seniūnijos Tyrulių miestelio kadastro vietovės žemės sklypų planų, kurie prilyginami žemės reformos žemėtvarkos projektui, patvirtinimo“ ir (duomenys neskelbiami), Radviliškio rajono savivaldybės taryba  nusprendžia:
. Išnuomoti (duomenys neskelbiami), 85/170 dalis žemės ūkio paskirties žemės sklypo, kurio plotas 1,6596 ha, kadastro Nr. 7177/0001:192, unikalus Nr. 4400-2040-4024, esančio Tyrulių mstl., Radviliškio r. sav., pagal valstybinės žemės nuomos sutarties projektą, kuris yra neatskiriama šio sprendimo dalis.
. Įgalioti Radviliškio rajono savivaldybės merą pasirašyti sutartį dėl valstybinės žemės nuomos.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                          


RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL VALSTYBINĖS ŽEMĖS SKLYPO KADASTRO NR. 7177/0001:192 NUOMOS“ 
AIŠKINAMASIS RAŠTAS

2025 m. lapkričio 10 d.
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Šis projektas parengtas gavus (duomenys neskelbiami) prašymą išnuomoti dalį žemės ūkio paskirties žemės sklypo kadastro Nr. 7177/0001:192. Sprendimo projektu siūloma išnuomoti dalį valstybinės žemės ūkio paskirties žemės sklypo (kadastro Nr. 7177/0001:192), esančio Radviliškio r. sav., Tyrulių mstl., 25 (dvidešimt penkerių) metų laikotarpiui. 
Projekto tikslas – išnuomoti (įveiklinti) valstybinės žemės ūkio paskirties žemės sklypą.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausiasis specialistas Vytautas Urbonas. 
. Kaip šiuo metu yra reguliuojami sprendimo projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 9 straipsnio 1 dalies 1 punktu, Valstybinės žemės ūkio paskirties žemės sklypų nuomos taisyklių, patvirtintų Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“ (toliau – Taisyklės), 13 ir 19 punktais.
Minėti teisės aktai numato, kad savivaldybių tarybos išimtine kompetencija priima sprendimus dėl patikėjimo teise perduotų valstybinės žemės valdymo, naudojimo ir disponavimo, šiuo atveju – sprendžia dėl žemės ūkio paskirties žemės sklypų nuomos. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
Teigiami rezultatai – nuomininkas įpareigotas prižiūrėti, tinkamai tvarkyti ir naudoti žemės ūkio paskirties žemės sklypą pagal pagrindinę žemės naudojimo paskirtį ir būdą bei mokėti nustatytą nuomos mokestį.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nuomos sutarties projektas.



Architektūros ir urbanistikos skyriaus
vyriausiasis specialistas		                                                                  Vytautas Urbonas

__________________
